 Uqokelwe kowama-AFRIMA owaKwaZulu Natali News24Uqokelwe kowama-AFRIMA owaKwaZulu NataliuSibusiso Mash Mashiloane PHOTO: SuppliedUMCULI waseThekwini uSibusiso Mash Mashiloane uqokwe emikhakheni emibili kumcimbi wezindondo obizwa ngokuthi Africa Music Awards AFRIMA ozobanjelwa ezweni laseGhana, e-Accra ngomhlaka 24 kwephezulu November.USibusiso Mash Mashiloane ongumculi wejazz, ogama lakhe alidingi nakuchazwa ngoba ngisho esikoleni wayephasa ngamalengiso futhi unogqozi nobufuqufuqu bawo loluhlobo lomculo kuvele ukuthi uneziqu zeMasters in Jazz Performance futhi waphasa ngamalengiso enyuvesi yaKwaZulu Natali University of KwaZulu Natal.Lo mculi oqokelwe emkhakheni we-Best Male Artist kanye neBest Artist in Africa Jazz, ngengoma yakhe ethi Niza ethathwe kwicwecwe lakhe lesibili elaziwa ngokuthi Rotha-A Tribute to Mama ayikhipha ngonyaka odlule uthe ujabule ngokungalinganiswa nalutho ngokuqokwa kwakhe.UMash uveze ukuthi lengoma aqokwe ngayo kulemikhakha yombili, ikhuluma ngemumva lakhe, lapho akhululela khona. Lengoma ikhuluma ngethoya lalapho engisuka khona, kusho yena. Kanti uthe ujabule futhi uyaziqaja ukuthi uzobe emele izwe lakhe, iNingizimu Afrika kulomcimbi wezindondo i-AFRIMA. Mina nomculo wami sakhiwe indawo engibiza ngekhaya futhi ngabe angikhiqizi lutho ngaphandle kokuthola ugqozi kwizwe lakithi kanye nedolobha lami, kusho yena.Abafuna ukuvotela uMashiloane bangavakashela iwebsite ye-AFRIMA ku- ukuze ezokwazi ukubuyisa lezizindondo eNingizimu Afrika. 